section_heading: Povijest
paragraph_text: Na osnovu inicijative Školskog odbora osnivač škole, Mešihat Islamske zajednice u Hrvatskoj, donosi odluku kojom se medresi mijenja ime u "Islamska gimnazija". Razlog takvog čina jest omogućavanje svršenicima te škole daljnje obrazovanje na sveučilištima širom svijeta. Slijedom događaja, nadležno ministarstvo u Hrvatskoj rješenjem odobrava školi izvođenje vlastitog plana i programa, čime je zaokružen proces konstituiranja škole u gimnaziju općeg smjera.